**Ministru kabineta noteikumu projekta “Grozījumi Ministru kabineta 2015.gada 17.marta noteikumos Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 3. un 15.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta (turpmāk – MK) noteikumu projekts izstrādāts, lai: 1) veiktu tehnisku precizējumu, paredzot, ka Valsts kase kā sertifikācijas iestāde pēdējo starpposma maksājuma pieteikumu par izdevumiem, kas veikti no kārtējā gada 1.maija līdz nākamā gada 30.aprīlim, iesniedz līdz nākamā gada 10.jūlijam. Pašlaik saskaņā ar Ministru kabineta 2015.gada 17.marta noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020.gada plānošanas periodā” (turpmāk – MK noteikumi) 35.4.apakšpunktu pēdējais starpposma maksājuma pieteikums ir jāiesniedz Eiropas Komisijā (turpmāk – EK) līdz 2016.gada 30.jūnijam. Savukārt Eiropas Komisijas vadlīnijas “Norādījumi dalībvalstīm par pārskatu sagatavošanu, pārbaudi un apstiprināšanu”, kas tika apstiprinātas 2016.gada 9.februārī, skaidro, ka pēdējais starpposma maksājuma pieteikums ir jāiesniedz periodā no 01.07.N. līdz 31.07.N, tas ir, pēc grāmatvedības gada beigām. Šāda prasība izriet arī no Eiropas Parlamenta un Padomes 2013.gada 17.decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – regula Nr.1303/2013) 135.panta 2.punkta. Tomēr uz MK noteikumu Nr.130 izstrādes brīdi šī prasība tika interpretēta neprecīzi un tādēļ MK noteikumos Nr.130 atrunātais pēdējā starpposma maksājuma pieteikuma iesniegšanas termiņš EK neatbilst regulas Nr.1303/2013 135.panta 2.punkta prasībai.Precizējums MK noteikumu Nr.130 35.4.apakšpunktā nepieciešams, lai nodrošinātu atbilstību regulas Nr.1303/2013 135.panta 2.punktam, atbilstoši kuram sertifikācijas iestāde iesniedz pēdējo starpposma maksājuma pieteikumu no 1.jūlija līdz 31.jūlijam pēc iepriekšējā grāmatvedības gada beigām. Papildus tiek novērsta tehniska neprecizitāte MK noteikumu Nr.130 35.punkta ievaddaļā, precizējot atsauci uz regulas Nr.1303/2013 2.panta 29.punktu (iepriekš 1.panta 29.punkts).2) precizētu spēkā esošo finansēšanas kārtību.Pašlaik MK noteikumu Nr.130 20.punkts paredz, ka Centrālā finanšu un līgumu aģentūra kā sadarbības iestāde, veicot avansa un starpposma maksājumus no valsts budžeta daļēji finansētai atvasinātai publiskai personai (izņemot plānošanas reģionus), budžeta nefinansētai iestādei vai valsts kapitālsabiedrībai, kura projektu īsteno tai deleģēto valsts pārvaldes uzdevumu ietvaros, ievēro, ka avansa un starpposma maksājumu kopsumma var būt 100 % no projektam piešķirtā Eiropas Sociālā fonda, Eiropas Reģionālā attīstības fonda vai Kohēzijas fonda (turpmāk - ES fonds) finansējuma un, ja tas ir paredzēts projektā, valsts budžeta līdzfinansējuma kopsummas, ja šāda avansa un starpposma maksājumu kopsumma ir paredzēta normatīvajā aktā par specifiskā atbalsta mērķa īstenošanu. Ņemot vērā to, ka Ministru kabineta noteikumu projekta “Darbības programmas “Izaugsme un nodarbinātība” 8.5.1.specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi” saskaņošanas laikā secināts, ka pamatotos gadījumos nepieciešams paredzēt, ka arī biedrībai un nodibinājumam kā finansējuma saņēmējam, ja tas īsteno ES fonda projektu tam deleģēto valsts pārvaldes uzdevumu ietvaros, avansa un starpposma maksājumu kopsumma var būt 100 % apmērā (pārējiem 90% apmērā). Šāds grozījums MK noteikumu Nr.130 20.punktā nepieciešams, lai nodrošinātu vienlīdzīgu attieksmi pret visiem finansējuma saņēmējiem, kas īsteno ES fonda projektu tiem deleģēto valsts pārvaldes uzdevumu ietvaros un, izvērtējot finansiālās iespējas, ir secināms, ka šāds finansējums tiem nav pieejams, lai veiksmīgi īstenotu ES fonda projektu.  |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kase kā sertifikācijas iestāde, Centrālā finanšu un līgumu aģentūra kā sadarbības iestāde un Eiropas Savienības fondu finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Turklāt noteikumu projekts pirms izsludināšanas Valsts sekretāru sanāksmē publicēts tīmekļa vietnē [www.fm.gov.lv](http://www.fm.gov.lv) sadaļā sabiedrības līdzdalība un tīmekļa vietnē [www.esfondi.lv](http://www.esfondi.lv) apakšsadaļā Ministru kabineta noteikumi. |
| 2. | Sabiedrības līdzdalība projekta izstrādē | Nav saņemti sabiedrības pārstāvju priekšlikumi un iebildumi par noteikumu projektu pēc tā publicēšanas tīmekļa vietnē [www.fm.gov.lv](http://www.fm.gov.lv) un tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | Nav saņemti sabiedrības pārstāvju priekšlikumi un iebildumi par noteikumu projektu pēc tā publicēšanas tīmekļa vietnē [www.fm.gov.lv](http://www.fm.gov.lv) un tīmekļa vietnē [www.esfondi.lv](http://www.esfondi.lv). |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde, Valsts kase kā sertifikācijas iestāde un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav |

Anotācijas III., IV., V.sadaļa - noteikumu projekts šo jomu neskar.

Finanšu ministre D.Reizniece-Ozola

12.09.2016 11:07

880

I.Petrova

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv